**EELNÕU 2021/373**

**KOMISJONID:**

|  |  |
| --- | --- |
| eelarve- ja arengu- | JK |
| haridus- |  |
| kultuuri- | X |
| majandus- |  |
| revisjoni- |  |
| sotsiaal- |  |

**VILJANDI LINNAVOLIKOGU**

OTSUS

### 26. august 2021 nr

Toetuse andmine

MTÜ Viljandi Talvepark palub võimalusel toetada suusatõstuki soetust kuni 10 000 euro ulatuses. Kohaliku omavalitsuse korralduse seaduse § 6 lõike 3 punkti 2 alusel Viljandi Linnavolikogu

**o t s u s t a b:**

1. Anda MTÜ-le Viljandi Talvepark Viljandi linna 2021. aasta eelarvest 10 000 eurot toetust suusatõstuki soetamiseks.

2. Volitada linnapead või tema asendajat edasivolitamise õigusega sõlmima toetuse andmise lepingut. Selleks volitatakse teda esitama ja vastu võtma kõiki vajalikke avaldusi ja dokumente, Viljandi linna nimel lepingule alla kirjutama ja teostama kõike, mis on seotud nimetatud ülesande täitmisega.

3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

4. Otsus jõustub teatavakstegemisest.

(allkirjastatud digitaalselt)

## Helir-Valdor Seeder

linnavolikogu esimees

# Koostaja(d): Ene Rink

**Esitatud:**

**Esitaja:** Viljandi Linnavalitsus **Ettekandja:** Jane Koitlepp

**Lk arv:**

**Hääletamine:** nõudmisel

Seletuskiri

**Toetuse andmine**

MTÜ Viljandi Talvepark palub võimalusel toetada suusatõstuki soetust kuni 10 000,00 euro ulatuses.

Suusatõstuk on kasutatud ja tehniliselt väga heas korras, asukoht Poola, firma Snowmax.

Omafinantseering ja sponsori toetus suusatõstuki ostul on 7 670,00 eurot.

1. Suusatõstukiga seonduvad kulud:

1. Suusatõstuki maksumus 15 800,00 eurot

2. Suusatõstuki mahavõtmine Poolas 1 870,00 eurot

3. Transport Viljandisse 2 800,00 – 3200,00 eurot (sisaldab maha- ja pealelaadimist)

4. Vundamentide valmistamine 3 500,00 eurot (orienteeruvalt)

5. Montaaž ja paigaldustööd 7 450,00 eurot (orienteeruvalt)

B. Käimasolevad tööd:

1. Suusamäe nõlva laiendust ja täitevpinnase toomine - 15000 m3 orienteeruvalt
2. Mulde ja täitevpinnase toomine vastavalt projektile - OÜ Stone House (tasuta /sponsorlus)
3. Suusamäe mulde paigaldus profileerimine/planeerimine 4000,00- 6000,00 eurot
4. Elektri ja muud tööd

Orienteeruv eelarve: 37 820,00 eurot (ei sisalda käibemaksu).

Suusatõstuki paigaldus september -oktoober 2021. a.

Uue suusatõstuki paigaldamine võimaldab tänasega võrreldes:

* suurendada kasutajate hulka, kuivõrd selle teenindusvõime on ca 2x suurem (kuni 900 in/h);
* kasvatada ohutust, kuna on tegu taldrik-teleskoop tüüpi tõstukiga (tänane on tuubitõstuk);
* suusatajatel ja lumelauduritel märkimisväärselt suuremat mugavust ülessõidul;
* pikendada suusasõidu võimalust ca 30-40 meetrit kokku 250 meetrini
* jagada nõlva kahte tsooni – slaalomirajaks ja lumepargi alaks;
* hoida piletihindasid tänasel tasemel;

Talvepark on nõus linna toetusega soetatud tõstukit mitte müüma kuni nendega sõlmitud nõlva isikliku kasutusõiguse lepingu tähtaja lõpuni 23.11.2026 (viis aastat alates 24.11.2021).

Lisaks kinnitab MTÜ, et suusatõstuki piletihinnad on neil olnud lastele ja noorte treeningrühmadele kõige madalamad Eesti turul ja soovitakse neid hoida edaspidi ka madalatena.

Toetuse rahaline mõju eelarvele on 10 000 eurot. Viljandi Linnavalitsus teeb ettepaneku septembris menetletava 2021. a II lisaeelarvega suurendada põhivara soetamiseks antava sihtfinantseerimise eelarvet 10 000 euro võrra ning katteallikana kasutada põhivara soetamise ehk investeeringukulude eelarve vähendamist 10 000 euro võrra. 2021. aastasse kavandatud Roo tänava parkla ja tehnovõrkude projekteerimine lükatakse edasi (seoses spa-hotelli ehituse edasilükkamisega) ning 2021. aastal kulusid ei teha, kehtivas eelarves on nende tarbeks kavandatud 20 000 eurot.

(allkirjastatud digitaalselt)

Ene Rink

linnasekretär